ตลาดหุ้นเอเชียผันผวน ก่อนรู้ผลประชุมแบงก์ชาติญี่ปุ่น
ตลาดหุ้นเอเชียปรับตัวขึ้นลงในทิศทางแตกต่างกันในช่วงเช้าวันนี้ โดยตลาดหุ้นหลายแห่งเปิดตลาดอ่อนแรงลงเนื่องจากนักลงทุนระมัดระวังการซื้อขายก่อนที่จะทราบผลการประชุมของธนาคารกลางญี่ปุ่น (BOJ) ในวันนี้ 
29 ม.ค. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นลงในทิศทางแตกต่างกันในช่วงเช้าวันนี้ โดยตลาดหุ้นหลายแห่งเปิดตลาดอ่อนแรงลงเนื่องจากนักลงทุนระมัดระวังการซื้อขายก่อนที่จะทราบผลการประชุมของธนาคารกลางญี่ปุ่น (BOJ) ในวันนี้ ขณะที่ตลาดหุ้นอีกหลายแห่ง รวมถึงตลาดหุ้นโตเกียวเปิดตลาดปรับตัวขึ้น ขานรับการฟื้นตัวของราคาน้ำมันและตลาดหุ้นนิวยอร์กที่พุ่งขึ้นเมื่อคืนนี้
ดัชนี MSCI Asia Pacific Index ปรับลง 0.2% เมื่อเวลาประมาณ 10.00 น.ตามเวลาโตเกียวในวันนี้
ดัชนี SSE Composite ตลาดหุ้นจีนเปิดวันนี้ที่ 2,652.85 จุด ลดลง 2.81 จุด, -0.11% ดัชนี HSI ตลาดหุ้นฮ่องกงเปิดวันนี้ที่ 19,138.42 จุด ลดลง 57.41 จุด, -0.30% ดัชนี TAIEX ตลาดหุ้นไต้หวันเปิดวันนี้ที่ 7,880.78 จุด ลดลง 24.32 จุด, -0.31% ดัชนี KOSPI ตลาดหุ้นเกาหลีใต้เปิดวันนี้ที่ 1,905.01 จุด ลดลง 1.93 จุด, -0.10%
ดัชนี Jakarta Composite ตลาดหุ้นอินโดนีเซียเปิดวันนี้ที่ 4,611.94 จุด เพิ่มขึ้น 9.11 จุด, +0.20% ดัชนี PSE Composite ตลาดหุ้นฟิลิปปินส์เปิดวันนี้ที่ 6,590.07 จุด เพิ่มขึ้น 26.69 จุด, +0.41% ดัชนี FBMKLCI ตลาดหุ้นมาเลเซียเปิดวันนี้ที่ 1,635.34 จุด เพิ่มขึ้น 0.81 จุด, +0.05% ดัชนี FTSE STI ตลาดหุ้นสิงคโปร์เปิดวันนี้ที่ 2,569.76 จุด เพิ่มขึ้น 7.31 จุด, +0.29%  ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,155.06 จุด เพิ่มขึ้น 113.61 จุด, +0.67%